Politsei- ja Piirivalveamet

ppa@politsei.ee

ida.piir.list@politsei.ee

29.11.2024.a nr 1-16/377

Austatud Politsei- ja Piirivalveameti esindaja,

Teavitame Teid, et Narva linn on paigaldanud Peetri platsile avaliku defibrillaatori, mis on elutähtis vahend ootamatute südame seiskumiste korral abi andmiseks. Seade asub Narva Linnavalitsuse hoone fassaadil (Peetri 5, Narva).

Lisaks on piiriäärsete defibrillaatorite asukohtade paremaks teadvustamiseks paigaldatud infostendid. Vandalismi vältimiseks on seadmed paigaldatud turvakaamerate vaatevälja.

Avaliku defibrillaatori olemasolu tähtsust kinnitab ka hiljutine juhtum 06. novembril 2024, kus Narvas jalakäijate piiriületuspunktis kaotas teadvuse 60-aastane Soome kodanik. Tänu kiirele ja asjatundlikule pealtnägijate elustamisele õnnestus inimese elu päästa. Kiirabi saabudes teostati defibrillatsiooni, mille tulemusena taastati patsiendi südame tegevus. Sellised juhtumid näitavad defibrillaatorite ja esmaabi oskuste äärmiselt suurt rolli inimelude päästmisel.

Palume teil edastada see teave kõigile ametnikele, kes on seotud piiriületuse korraldamise ja piiriäärsete alade järelevalvega, et suurendada võimalusi kiireks reageerimiseks kriitilistes olukordades.

Lugupidamisega

*/allkirjastatud digitaalselt/*

Sofja Homjakova

SA Narva Linna Arendus

Juhatuse liige